"एम.बी.एम. इंजीनियरिंग कॉलेज अल्युमनाई एसोसिएशन" की स्थापना कॉलेज के सिल्वर जयंती समारोह के समय 1976 में प्रोफ़ेसर आलम सिंह, प्रो. जी.के. अग्रवाल, प्रो. एम.एल. माथुर, प्रो. एस. दिवाकरण, प्रो. बी.सी. पुनमिया और प्रो.डी. वी. तलवार के प्रयासों से की गई थी। एसोसिएशन के उद्देश्यों में कॉलेज में विभिन्न गतिविधियों का आयोजन और छात्रों को छात्रवृत्ति और पुरस्कार प्रदान करना सम्मिलित है। 

कॉलेज के पूर्व छात्रों ने न केवल भारत में, बल्कि वैश्विक स्तर पर व्यावसायिक तथा शैक्षणिक पदों पर अपनी उत्कृष्ट सेवाओं तथा उपलब्धियों के द्वारा संस्थान को गौरव प्रदान किया है। इस महाविद्यालय के पूर्व छात्र भारत व अन्य देशों के विश्वविद्यालयों, सरकारी विभागों, प्रतिष्ठानों, अंतर्राष्ट्रीय संस्थानों, आदि में विभिन्न उच्च पदों पर कार्यरत हैं अथवा वहां से सेवा निवृत्त हुए हैं।

शैक्षणिक यात्रा
संक्षिप्त इतिहास
सन्दर्भ
पूर्व-छात्र संघ